cyanic-selkie/wikianc huggingface dataset:
ভারতের খেলাধুলা
ফ্লোরবল
ফ্লোরবল ভারতে ক্রমশঃ জনপ্রিয় হচ্ছে। ভারতীয় ফ্লোরবল ফেডারেশন ২০০১ সালে প্রতিষ্ঠা হয়। অদ্যাবধি ৪টি জাতীয় স্তরে প্রতিযোগিতা হয়েছে। আপাততঃ ভারত আন্তর্জাতিক ফ্লোরবল ফেডারেশনের প্রভিশনাল সদস্য। সেই সুবাদে ভারত অনেক আন্তর্জাতিক সৌজন্যমূলক খেলায় অংশগ্রহণ করেছে।
ফুটবল
ফুটবল ভারতের অন্যতম জনপ্রিয় খেলা। ব্রিটিশরা এই খেলা ভারতে নিয়ে আসে। দেশের কিছু জায়গায় ফুটবল ক্রিকেটের সমান জনপ্রিয়। ষাটের দশক পর্যন্ত ভারত এশিয়ার অন্যতম শক্তিশালী দেশ ছিল। ৩০শে জুন ২০১৮ এর হিসাবে ভারত ফিফা ক্রমপর্যায়ে ৯৭তম স্থানে আছে।
ফরমুলা ওয়ান
thumb|right|165px|[[Adrian Sutil|আর্দ্রিয়ান সুটিলের সামনে জিয়ানকার্লো ফিসিচেলা, ২০০৮ কানাডা গ্রাঁ প্রিতে।]] ফোর্স ইন্ডিয়া এফ ওয়ান একটি ভারতীয় ফরমুলা ওয়ান দল। ২০০৭ সালের অক্টোবর মাসে স্পাইকার এফ ওয়ান দলকে €৮৮০লক্ষের বিনিময়ে কিনে, এই দল গঠন করেন ভারতীয় ব্যবসায়ী বিজয় মালিয়া ও মাইকেল মল। ২৯বার অংশগ্রহণের পর ২০০৯ সালের বেলজিয়ান গ্রাঁ প্রিতে দ্বিতীয় হয়ে ফোর্স ইন্ডিয়ার জিয়ানকার্লো ফিসিচেলা ফরমুলা ওয়ান প্রতিযোগিতায় প্রথম পয়েন্ট জেতেন। নতুন দিল্লী থেকে ৫০কিমি দুরে গ্রেটার নয়ডার জেপি গ্রুপ সার্কিটে ভারতীয় গ্রাঁ প্রির আসর বসতে চলেছে ২০১১ সালে।
গল্ফ
ভারতে গল্ফ ধীরে ধীরে জনপ্রিয়তা লাভ করছে। যদিও এখনো পর্যন্ত্ এই ব্যয়বহুল খেলা শুধুমাত্র ধনীসমাজেই সীমাবদ্ধ আছে।জীব মিলখা সিংহ ভারতের সবচেয়ে সফল গল্ফ খেলোয়াড়। বিশ্বজুড়ে অনেক খেতাব জিতেছেন তিনি। এছাড়া গৌরব ঘেই, অনির্বান লাহিড়ী, জ্যোতি রনধাওয়া, শিব চৌরাসিয়া, অদিতি অশোক ও অর্জুন অটওয়াল গল্ফ দুনিয়ার সুপরিচিত নাম। ভারতে অজস্র গল্ফ খেলার মাঠ আছে। ভারতীয় পুরুষদের গল্ফ দল ২০০৬ এশিয়াডে রূপা জয়ী।
আইস হকি
ভারতে প্রধানত জম্মু ও কাশ্মীর রাজ্যের হিমালয় অঞ্চলের লাদাখে আইস হকি খেলা হয়। শীতকালে এই খেলা ভীষণ জনপ্রীয়। ২৫টিরও বেশি ক্লাব ও গ্রামে এটি খেলা হয়। যদিও কৃত্রিমভাবে বরফ জমানোর ব্যবস্থা না থাকায় শীতের তিনমাস, ডিসেম্বর, জানুয়ারী ও ফেব্রুয়ারিতে প্রাকৃতিক ভাবে জমে যাওয়া হ্রদ বা পুকুরে আইস হকি খেলা হয়। তবে, ভারতের প্রথম কৃত্রিম আইস হকির রিঙ্ক উত্তরাখন্ড রাজ্যের দেরাদুনে ২০০৯ সালের মার্চ মাসে খোলে। এটি আন্তর্জাতিক মাপের ও সঙ্গে অনুশীলনের জন্য ছোট আর একটি রিঙ্ক আছে।
স্থির জল ও সমুদ্র কায়াকিং
এশিয়ার মধ্যে ভারত আস্তে আস্তে কায়াক চালনায় নিজের একটা জায়গা করে নিচ্ছে। তবে পেশাদাররা ছাড়া সাধারণ মানুষ এখনো পর্যন্ত একে খেলা হিসাবে গ্রহণ করেনি।
সফেনজল কায়াকিং
সফেনজল কায়াকিং-এর নিজস্য অ্যাডভেঞ্চারপ্রেমী অনুগামী আছেন। উত্তরে হিমালয়ে আর দক্ষিণে কর্ণাটকের কালি নদীতে এই ধরনের কায়াকিং হয়। বেশিরভাগ কায়াক চালক আগে র‌্যাফ্ট চালাতেন। অভিনব কালা, শলভ গেহলট, জন পোলার্ডের মত নামকরা কায়াক চালকেরা ভারত ও নেপালের অনেক নদীতে প্রথমবার কায়াক চালাবার দূর্লভ অভিজ্ঞতা অর্জন করেছেন। সরঞ্জামের অভাব এই খেলায় ভারতীয়দের মূল প্রতিবন্ধক। যেখানে আন্তর্জাতিক স্তরে কায়াকের নক্সা প্রতিব্ছর পরিবর্তিত হচ্ছে সেখানে ভারতীয়রা হয় পুরানো ব্যবহৃত কায়াক কিনছেন অথবা অনেক বেশি দাম দিয়ে নতুন কায়াক কিনছেন। তা সত্বেও, সংবাদমাধ্যমের পৃষ্ঠপোষকতায় প্রতি বছর আরো বেশি সংখ্যক লোকে কায়াকিং করতে আসছেন। তা ছাড়া, নদীতে বাঁধের সংখ্যা বাড়ার সাথে সাথে ভারতে কায়াকিং-এর এক একটি অভিযানের সময় একাধিক দিন থেকে কমে আসছে।
কাবাডি
কাবাডির সূচনা ভারতেই হয়। ভারতের গ্রামাঞ্চলের অন্যতম জনপ্রিয় খেলা এটি। ভারত ৪টি এশিয়াডে কাবাডিতে অংশ নিয়ে চারটিতেই সোনা জিতেছে। বিশ্ব কাবাডিতে ভারত এখনো পর্যন্ত সবচেয়ে শক্তিশালী। ভারতে তিন ধরনের কাবাডি খেলা হয় - অমর, সুরঞ্জিবী ও গামিনী। অমর পঞ্জাব, আমেরিকা, কানাডা ও বিশ্বের আরও কয়েকটি দেশে খেলা হয়। সুরঞ্জিবীই বিশ্বে সবচেয়ে বেশি প্রচলিত। এই আঙ্গিকেই এশিয়াডে খেলা হয়। ভারত বিশ্ব কাবাডি প্রতিযোগিতা ২০০৭ সালে ইরানকে ২৯-১৯-এ হারিয়ে জিতেছে।
কর্ফবল
বিশ্বে ৫০টিরও বেশি দেশে কর্ফবল খেলা হয়। ভারতে এই খেলা খুব একটা জনপ্রিয় না হলেও ভারত দুবার এশিয়া-ওশেনিয়া কর্ফবল প্রতিযোগিতায় তৃতীয় হয়েছে।
টেনিস
thumb|[[লিয়েন্ডার পেজ (বাঁদিকে), ও তাঁর সঙ্গী মহেশ ভূপতি (ডানদিকে),টেনিসে সাতটি গ্রান্ড স্লাম ডাবলস খেতাব জিতেছেন। এঁদের জন্য ভারতে টেনিসের জনপ্রিয়তা ভীষণ ভাবে বেড়ে গেছে।]] ভারতের শহরাঞ্চলে টেনিস খুব জনপ্রিয়। যদিও, গ্র্যান্ড স্লাম সিঙ্গলসে ভারতের উল্লেখযোগ্য কোনো সাফল্য নেই, তবে ডাবলসে ও মিক্সড ডাবলসে লিয়েন্ডার পেজ ও মহেশ ভূপতি অনেক খেতাব জিতেছেন। মহিলাদের মধ্যে সানিয়া মির্জা এবং অঙ্কিতা রায়না উল্লেখ্য। মহিলাদের একক ক্রমপর্যায়ে সানিয়া প্রথম ৩০-এর মধ্যেও এসেছিলেন। তরুণদের মধ্যে য়ুকি ভামব্রি ও সোমদেব দেববর্মণ, সুমিত নাগাল যথেষ্ট সম্ভাবনাময়।
মাউন্টেন বাইকিং
মাউন্টেন বাইকিং আস্তে আস্তে বাড়ছে। নিয়মিত হিমাচল MTB অনুষ্ঠিত হচ্ছে। যাতে দেশি-বিদেশি অনেক প্রতিযোগী ছাড়াও ভারতীয় সেনাবাহিনী, বায়ুসেনাও অংশ নিচ্ছে। এর জনপ্রিয়তা দেখে সিকিম সরকারও মাউন্টেন বাইকিং প্রতিযোগিতার আয়োজন করছে যার পুরষ্কারমূল্য দক্ষিণ-পূর্ব এশিয়ার সবচেয়ে বেশি। ভারতে এখন বিশ্বমানের সাইকেলও পাওয়া যাচ্ছে, ফায়ারফক্স, মেরিডা ও BSA-এর সৌজন্যে।
রাগবী
অন্যান্য খেলার মত রাগবীও ইংল্যান্ডে সৃষ্ট ও ব্রিটিশ রাজের সময় ভারতে আগত। ভারতে রাগবী ইউনিয়নের দীর্ঘ ইতিহাস আছে। ভারতে কোলকাতায় প্রথম ১৮৭২ সালে রাগবী খেলা হয়। ভারতে মনে করা হয় শীতকালে ফুটবলের পরে দ্বিতীয় জনপ্রিয়তম খেলা রাগবী। এই মুহূর্তে ভারতীয় জাতীয় দল বিশ্ব ক্রমপর্যায়ে ৯৫টি দেশের মধ্যে ৮০তম স্থানে আছে।
সেপাক টাকরো
সেপাক টাকরো ভারতে সে ভাবে জনপ্রিয় নয়। যদিও ১৯৮২ সালের দিল্লী এশিয়াডে এটির প্রদর্শনী হয়। ভারতীয় সেপাক টাকরো ফেডারেশনের অফিস নাগপুরে স্থাপিত হয় একই বছরে। এই খেলা ভারতের উত্তর-পূর্বাঞ্চলে ভীষণ জনপ্রিয়। ভারতের সেরা খেলোয়াড়েরা এখান থেকেই উঠে এসেছেন।
টেবিল টেনিস
টেবিল টেনিস ভারতের, বিশেষ করে পশ্চিমবঙ্গ ও তামিলনাডুর ভীষণ জনপ্রিয় খেলা। জুন ২০১৮-র হিসেবে, ভারত বিশ্বক্রমপর্যায়ে একাদশ স্থানে আছে। শরথ কমল, সাথিয়া জ্ঞানশেখরণ, মনিকা বাত্রা,সুতীর্থা মুখার্জী প্রমুখরা এশীয় পর্যায়ে যথেষ্ট সাফল্য লাভ করেছেন।
থ্রোবল
থ্রোবল ভারতে প্রতিযোগিতামূলক খেলা হিসাবে বেশ জনপ্রিয়। ভারতীয় থ্রোবল নিয়ামক সংস্থা প্রথমে এশিয়া ও পরে বিশ্ব সংস্থার গঠনে অগ্রনী ভূমিকা নিয়েছে। এশিয়ার অনেক দেশে যেমন, ভারত, শ্রীলঙ্কা, কোরিয়া, থাইল্যান্ড, মালয়েশিয়া, জাপান, চিন, পাকিস্তান, নেপাল ও বাংলাদেশে এটি খেলা হয়। ধীরে ধীরে ফ্রান্স, অস্ট্রেলিয়া, ব্রাজিল, যুক্তরাজ্য ইত্যাদি দেশেও এই খেলা জনপ্রিয় হচ্ছে।
ভলিবল
ভলিবল সারাভারতের একটি জনপ্রিয় খেলা। ভারত এশীয় ও বিশ্ব ক্রমপর্যায়ে যথাক্রমে ৫ম ও ২৭তম স্থানে অবস্থানে আছে। যুব ভলিবলে ভারত যথেষ্ট ভাল অবস্থানে আছে।২০০৩ বিশ্ব যুব ভলিবলে ভারত দ্বিতীয় হয়। তবে পৃষ্ঠপোষকের অভাব ভারতীয় ভলিবলের এক বিরাট সমস্য।
নেপালের জাতীয় প্রতীক
নেপালের জাতীয় প্রতীক নেপাল গৃহযুদ্ধের পরে পুনর্মিলনকালে পুনর্গঠিত করা হয়। ২০০৮ সালের ২৮শে মে সমাজতান্ত্রিক দেশগুলোর জাতীয় প্রতীকের আদলে একটি নতুন প্রতীক প্রবর্তন করা হয়েছিল।
গঠনমূলক বিশ্লেষণ
নেপালের জাতীয় প্রতীক গোলাকৃতির। প্রতীকের মাঝখানে পৃথিবীর সর্বোচ্চ চূড়া-মাউন্ট এভারেস্ট শৃঙ্গ রয়েছে। শৃঙ্গের উপরে নেপালের উড়ন্ত জাতীয় পতাকা রয়েছে। সবুজ পাহাড় নেপালের পার্বত্য অঞ্চলের প্রতীক। শৃঙ্গের নিচে সমতল ভূমি ও পাহাড়। হলুদ রং তরাই অঞ্চলের উর্বরতার প্রতীক। প্রতীকের উপরের অংশে নেপালের মানচিত্র। পুরুষ ও নারীর করমর্দনের চিত্র লিঙ্গসমতার প্রতীক। প্রতীকের দুই পাশে নেপালের জাতীয় ফুল ও ধানের শীষ। প্রতীকের নিচে লাল ফিতায় লেখা রয়েছে: জননী ও মাতৃভূমির স্বার্থ সবচেয়ে গুরুত্বপূর্ণ।
বৈশিষ্ট্য
নেপালের জাতীয় পতাকার রং লাল। লাল রক্তের প্রতীক। জাতি, জাতীয় পতাকা এবং জাতীয় প্রতীকে লাল রঙের উপস্থিতি নেপালি জাতির সাহসী মানসিকতাকে উপস্থাপন করে। নেপালের জাতীয় প্রতীকে রয়েছে নেপালের জাতীয় পতাকা, মাউন্ট এভারেস্ট, হরিৎ পর্বত যা নেপালের সবুজ উর্বরতার প্রতীক এবং হলুদ রং যা নেপালের উর্বর তরাই অঞ্চলের প্রতিনিধিত্ব করে। প্রতীকটির নিচের দিকে পুরুষ এবং মহিলার হাত রয়েছে যা লিঙ্গ সমতাকে নির্দেশ করে। এছাড়াও নেপালের জাতীয় ফুল রডোডেনড্রন ফুলের মালা প্রতীকটিকে বেষ্টন করে আছে। প্রতীকটিতে নেপালের সাদা রঙের একটি মানচিত্রও ব্যবহার করা হয়েছে।
নীতিবাক্য
প্রতীকের একদম নিচের দিকে একটি লাল স্ক্রোল সংস্কৃত ভাষায় জাতীয় নীতিবাক্য লেখা আছে: জননী জন্মভূমিশ্চ স্বর্গাদপি গরীয়সী (जननी जन्मभूमिश्च स्वर्गादपी गरीयसी) একে সহজ বাংলায় অনুবাদ করলে অর্থ দাড়ায় "মা ও মাতৃভূমি স্বর্গের চেয়েও গুরুত্বপূর্ণ।"
ব্যুৎপত্তি
লক্ষ্মণ যখন রামকে লঙ্কা অভিযানে লঙ্কারাজ রাবণ এর বিশাল সৈন্যশক্তিকে ভয় পেয়ে ফিরে যাবার জন্য বলছিল তখন রাম বলেছিল যে-
ঐতিহাসিক মর্যাদা
২৮ শে মে ২০০৮ এর আগে, এই আধুনিক প্রতীকটির আগে নেপালের জাতীয় প্রতীক ছিল কোট অব আর্ম।
জাতীয় প্রতীক (কোট অব আর্ম)
প্রতীকটিতে একটি সাদা গাভী, একটি সবুজ ময়ূর (হিমালয়ে বসবাসকারী মোনাল), দুইজন গোর্খা সৈনিক যাদের মধ্যে একজন কুকরি এবং একটি ধনুক হাতে দাঁড়িয়ে আছে আর অন্যজন একটি রাইফেল ধরে আছে। প্রতীকের উপর দিকে দুটি পরস্পর ছেদকৃত নেপালি পতাকা রয়েছে। তাছাড়াও গোর্খা জাতির অভিভাবক দেবতা গোরক্ষনাথের পদচিহ্ন আছে এই প্রতীকটিতে। গোরক্ষনাথের রাজকীয় মুকুটেরও ছিল এতে। প্রতীকটিতে জাতীয় নীতিবাক্যের সাথে একই লাল স্ক্রোলও রয়েছে। ১৯৩৩ সাল থেকে ১৯৬২ সাল পর্যন্ত প্রতীকটিতে লাতিন ভাষায় একটি নীতিবাক্য লেখা ছিল। নীতিবাক্যটি হল- ডুলস এট ডেকোরাম ইস্ট প্রো প্যাট্রিয়া মোরি ।
তারেক ফাতাহ
তারেক ফাতাহ (পাঞ্জাবী: ਤਾਰੇਕ ਫਤਹ) (জন্ম ২০ নভেম্বর ১৯৪৯) একজন কানাডিয়ান লেখক, টেলিভিশন ব্যক্তিত্ব, ধর্মনিরপেক্ষ এবং উদারপন্থী কর্মী। ফাতাহ কানাডিয়ান মুসলিম কংগ্রেসের প্রতিষ্ঠাতা এবং এর মুখমাত্র হিসেবে দায়িত্ব পালন করেন। ফাতাহ সমকামীদের অধিকার ও রাজনীতি থেকে ধর্মকে দূরে রাখার পক্ষে এবং শরিয়া শাসন ব্যবস্থার বিরোধী।
জীবনী
তারেক ফাতাহ ১৯৪৯ সালে পাকিস্তানের করাচীর একটি পাঞ্জাবি পরিবারে জন্মগ্রহণ করেন, যারা ১৯৪৭ সালের ভারত ভাগের পরে মুম্বাই হতে করাচিতে চলে আসে। তিনি ১৯৬০ থেকে ১৯৭০ পর্যন্ত বামপন্থী ছাত্রনেতা ছিলেন।
তিনি পাকিস্তান ছেড়ে সৌদি আরবে চলে যান, পরে ১৯৮৭ সালে কানাডায় স্থায়ীভাবে বসবাস শুরু করেন।
তিনি নিজেকে পরিচয় দেন:
" আমি একজন পাকিস্তানে জন্ম নেয়া ভারতীয়, ইসলামে জন্ম নেয়া একজন পাঞ্জাবি; কানাডায় অভিবাসিত একজন ইসলামিক চেতনার, মার্ক্সবাদি যুবক।"
রাজনৈতিক কর্মকাণ্ড
তিনি অন্টারিও নিউ ডেমোক্র্যাটিক পার্টি (এনডিপি) দলের হয়ে রাজনীতি করতেন। ফাতাহ ১৯৯৫ সালের প্রাদেশিক নির্বাচনে অংশ নিলেও ব্যর্থ হন। পরে তিনি হাওয়ার্ড হ্যামটনের জন্য কাজ করেন।
২০০৬ সালের জুলাইয়ে তিনি লিবারেল পার্টি অফ কানাডার বব রাইকে সমর্থন দিয়ে এনডিপি থেকে পদত্যাগ করেন।
২০০৮ সালের ২ অক্টোবরে একটি সংবাদ সম্মেলনে ফাতাহ নিউ ডেমোক্রেটিক পার্টি (এনডিপি) -এর সমালোচনা করেন। ফাতাহ জানান তিনি ১৭ বছর ধরে এনডিপি সমর্থন করেছিলেন কিন্তু আর সেই দলের সাথে যুক্ত হতে পারেননি। এলেক্সে ম্যাকদোনের অধীনে ইসলামপন্থীরা দলে ঢোকা শুরু করে এবং  জ্যাক লেটনেরন অধীনে তিনি তাদের "বন্যা" পার্টিতে দেখেছেন।
২০১১ সালে ফাতাহ জানান তিনি টুইটারে হুমকি পেয়েছেন। ফাতাহ টরন্টো পুলিশের সাথে যোগাযোগ করে এবং ৫১ ডিভিশনের ২ জন পুলিশ অফিসারের সাথে সাক্ষাৎ করেন। ফাতাহ জানান সেই অফিসারদের মধ্যে একজন মুসলিম, যিনি এর পূর্ববর্তী মৃত্যুর হুমকি মধ্যে একটি তদন্ত বন্ধ করে এবং জানায় কোনো মৃত্যুর হুমকি নেই। ফাতাহ এই ঘটনায় টরন্টো পুলিশের সমালোচনা করেন।
২০১৫ সালে টরন্টো সান পত্রিকায় ফাতাহ লিখেন তিনি ২০১৫ সালের ফেডারেল নির্বাচনে কনজারভেটিভ পার্টির প্রার্থী স্টেফেন হার্পারকে ভোট দিতে যাচ্ছেন। ফাতাহ মার্কিন যুক্তরাষ্ট্রে ২০১৬ সালের রাষ্ট্রপতি নির্বাচনে ডোনাল্ড ট্রাম্প এবং বার্নি স্যান্ডার্স উভয়কেই সমর্থন করেছেন।
পাকিস্তান
পাকিস্তানকে সমালোচনা করে লেখালেখি করায় ২০১৩ সালের ফেব্রুয়ারিতে 'টরন্টো সান ' ওয়েবসাইট পাকিস্তানে ব্লক করা হয়, যেখানে ফাতাহ তার সম্পাদকীয় লেখতেন। এই খবরটি ফাতাহ নিজেই জানায় সবাইকে। এছাড়াও পাকিস্তানে তার বক্তৃতা নিষিদ্ধ করা হয়।
ইসরাইল
২০১০ সালে টরন্টো স্টারের একটি প্রতিবেদনে বলা হয় ফাতাহ ইসরাইল রাষ্ট্রের অস্তিত্ব ও জিয়নেজম বিশ্বাস করতেন, তবে ফিলিস্তিনের ওপর ইসরাইলের অবৈধ ও অনৈতিক দখলদারিত্বের অবসান ঘটনার আহ্বান জানান। এছাড়াও তিনি ফিলিস্তিনি ইস্যুতে দুই রাষ্ট্র তত্ব সমর্থন করতেন।
ইরাক
ইরাকে জর্জ ডব্লিউ বুশের অভিযানের প্রতি নিন্দা প্রকাশ করে ফাতাহ। ইরাক বিষয়ে ফাতাহ লিখেছেন যে "ইরান ও মার্কিন যুক্তরাষ্ট্র উভয়েই একটি জাতি ধ্বংস করতে সাহায্য করেছে।"
ইসলামী মৌলবাদ
২০০২ সালে দ্য গ্লোব এ্যান্ড মেইলের আয়োজিত আলোচনা সভায় ফাতাহ দাবি করেন যে "আজকে যে ইসলামী চরমপন্থীতা আপনি দেখেন সেটি সৌদি ভিত্তিক জিহাদি গোষ্ঠীর ক্ষমতায়ন থেকে  উৎপন্ন হয় যাতে যুক্তরাষ্ট্র ও সিআইএ অর্থায়ন করে সহায়তা করেছিল এবং আফগান যুদ্ধে সোভিয়েত ইউনিয়নের বিরুদ্ধে এদেরকে সহায়তা করে"।
২০১৬ সালে তারেক ভারতে শরিয়াহ ব্যাংক ব্যবস্থা প্রবর্তনের বিরোধিতা করেছিলেন।
ফাতাহ সম্রাট তৈমুর লং- এর নামে নিজের সন্তানের নামকরনের সাইফ আলি খান ও কারিনা কাপুরের সমালোচনা করেন।
কুরআনকে সমর্থন এবং শরিয়তের বিরোধিতা
ফাতাহ জোর দিয়ে বলেন যে, "বিষ কুরআন থেকে আসছে না, বরং অষ্টম ও নবম শতাব্দীর মানুষের বানানো শরিয়াত আইন এবং সেইসাথে বিংশ শতাব্দীতে সৌদি আরব এবং ইরান দ্বারা নির্মিত একটি কল।
বই
ফাতাহ ' চেসিং এ মেরাজ: দ্যা ট্র্যাজিক এলুজন অফ এন ইসলামিক স্টেট বই লেখেন', যা ২০০৮ সালে প্রকাশিত হয়। ২০১৬ সালে এর ২য় সংস্করন প্রকাশিত হয়। ফাতাহ'র ২য় বই 'দ্যা জিউ ইজ নট মাই এনিমি: আনভেলিং দ্যা মিথস দ্যাট ফুয়েল মুসলিম এন্টি-সেমিজম ' ২০১০ সালের অক্টোবরে প্রকাশ পায়। বইটি ২০১০ সালেই বার্ষিক হেলেন এবং স্ট্যান ভাইন কানাডিয়ান সাহিত্য পুরস্কার লাভ করে রাজনীতি ও ইতিহাস বিভাগে।
ব্যাচেলর অব মেডিসিন, ব্যাচেলর অব সার্জারি
থাম্ব|১৮৪১ সালে মেডিসিন ব্যাচেলর ডিগ্রির জন্য পরীক্ষা। রয়্যাল কলেজ অফ এডিনবার্গের চিকিৎসকরা ব্যাচেলর অব মেডিসিন, ব্যাচেলর অব সার্জারি (সংক্ষেপে: এমবিবিএস) (Bachelor of Medicine, Bachelor of Surgery, Medicinae Baccalaureus Baccalaureus Chirurgiae) চিকিৎসাবিদ্যার একটি পেশাগত স্নাতক ডিগ্রী। যেসব দেশসমূহের মেডিকেল শিক্ষাব্যবস্থা যুক্তরাজ্যের ঐতিহ্য অনুসরণ করে থাকে সেসব দেশসমূহের মেডিকেল কলেজগুলো থেকে এই ডিগ্রীটি প্রদান করা হয়। ঐতিহ্যগত নামকরণের কারণে ব্যাচেলর অব মেডিসিন এবং ব্যাচেলর অব সার্জারি দুইটি ডিগ্রী নির্দেশ করলেও ব্যবহারিকভাবে এটি একটি ডিগ্রীই নির্দেশ করে। যুক্তরাষ্ট্র এবং যেসব দেশের মেডিকেল শিক্ষাব্যবস্থা যুক্তরাষ্ট্রকে অনুসরণ করে সেসব দেশে এমবিবিএসের সমমানের ডিগ্রী হিসেবে ডক্টর অব মেডিসিন (সংক্ষেপে: এম.ডি.) ডিগ্রী প্রদান করে থাকে। যুক্তরাষ্ট্রের কিছু মেডিকেল শিক্ষাব্যবস্থা এম.ডি. সমমানের ডিগ্রী হিসেবে ডক্টর অব অস্টিওপ্যাথিক মেডিসিন (সংক্ষেপে: ডি.ও.) ডিগ্রীও প্রদান করে থাকে। যদিও এমবিবিএস-ডিগ্রী-প্রচলিত দেশসমূহে ডক্টর অব মেডিসিন, বা এম.ডি., মেডিসিন বিষয়ক স্নাতকোত্তর ডিগ্রীধারীদের নির্দেশ করে যারা এমবিবিএস ডিগ্রী অর্জন করার পর মেডিসিন বা মেডিসিনের কোনো শাখায় গবেষণা করে গবেষণাপত্র প্রকাশ করার মাধ্যমে উক্ত ডিগ্রীটি অর্জন করে থাকেন।এমবিবিএস ডিগ্রীধারীদের সম্মানসূচকভাবে ‘ডাক্তার’ বলা হয়ে থাকে। তারা নামের আগে ‘ডা:’ ব্যবহার করে থাকেন।
শিক্ষাক্রমের সময়কাল
এম. বি. বি. এস. একটি পাঁচ বছর মেয়াদী শিক্ষাক্রম। পাঁচ বছর মেয়াদী মূল শিক্ষাক্রমের পর একটি নির্ধারিত মেয়াদে বাধ্যতামূলকভাবে শিক্ষানবিশ হিসেবে প্রশিক্ষণ গ্রহণ এর অন্তর্ভুক্ত। শিক্ষানবিশ হিসেবে প্রশিক্ষণ সমাপ্ত করার পর একটি পেশাগত কাউন্সিল যথাযথ পর্যালোচনাপূর্বক একজন এম. বি. বি. এস. ডিগ্রীধারীকে পেশাদার চিকিৎসক হিসেবে চিকিৎসা প্রদানের লাইসেন্স প্রদান করে থাকে।
প্রচলিত দেশসমূহ
অস্ট্রেলিয়া, বাহরাইন, বাংলাদেশ, চীন, ভারত, ইরাক,আয়ারল্যান্ড, নেপাল, নিউজিল্যান্ড, যুক্তরাজ্য, সংযুক্ত আরব আমিরাত, মালয়েশিয়া, পাকিস্তান, জ্যামাইকা, কুয়েত, লেবানন, লিবিয়া, মালাউয়ি, মরিশাস, মায়ানমার, নাইজেরিয়া, সৌদি আরব, সামোয়া, সুদান, শ্রীলঙ্কা,বার্বাডোস, বতসোয়ানা, মিশর, ফিজি, গাম্বিয়া, ঘানা, গায়ানা,হংকং, জর্ডান, কেনিয়া, দক্ষিণ আফ্রিকা, সিয়েরা লিওন, সিঙ্গাপুর, সেন্ট কিট্‌স ও নেভিস, তানজানিয়া, পাপুয়া নিউগিনি, ত্রিনিদাদ ও টোবাগো, উগান্ডা, জাম্বিয়া, জিম্বাবুয়ে
গোবিন্দপুর, কলকাতা
গোবিন্দপুর বাংলার একটি অধুনালুপ্ত ঐতিহাসিক জনপদ। সপ্তদশ শতাব্দীর শেষভাগে যে-তিনটি গ্রাম নিয়ে কলকাতা শহর গড়ে উঠেছিল, গোবিন্দপুর ছিল তার অন্যতম। প্রসঙ্গত উল্লেখ্য, অপর দুটি গ্রাম ছিল সুতানুটি ও ডিহি কলিকাতা। কলকাতা মহানগরীর প্রসারের সঙ্গে সঙ্গে সুতানুটি ও ডিহি কলিকাতা তাদের নিজস্ব পরিচিতি হারায়; এবং নতুন ফোর্ট উইলিয়াম দুর্গ নির্মাণের সময় গোবিন্দপুর গ্রামটি ধ্বংস করে ফেলা হয়।
প্রতিষ্ঠা
১৫৩০ খ্রিস্টাব্দ নাগাদ বাংলায় পর্তুগিজদের যাতায়াত শুরু হয়। এই যুগে পূর্ববঙ্গের চট্টগ্রাম ও পশ্চিমবঙ্গের সপ্তগ্রাম বন্দরদুটি ছিল বাংলার দুটি প্রধান বাণিজ্যকেন্দ্র। পর্তুগিজরা চট্টগ্রামকে বলত "Porto Grande" বা "মহা পোতাশ্রয়" ("Great Haven") ও সপ্তগ্রামকে বলত "Porto Piqueno" বা "ছোটো পোতাশ্রয়" ("Little Haven")। সেযুগে টালির নালা বা আদিগঙ্গা ছিল সমুদ্রে যাতায়াতের পথ। সমুদ্রগামী বড়ো বড়ো জাহাজগুলি এখন যেখানে গার্ডেনরিচ, সেই অঞ্চলে নোঙর ফেলত। কেবল মাত্র দেশি ছোটো নৌকাগুলিই হুগলি নদীর আরো উজানের দিকে চলাচল করত। সম্ভবত, সরস্বতী নদী ছিল এই সময়কার আরও একটি জলপথ। এই নদী ষোড়শ শতাব্দীর মধ্যভাগ থেকে শুকিয়ে যেতে শুরু করে। ১৫৮০ সালে হুগলি-চুঁচুড়াতে পর্তুগিজরা একটি নতুন বন্দর স্থাপন করে।
ষোড়শ শতাব্দীর শেষভাগে সপ্তগ্রামের দেশীয় বণিকেরা নতুন একটি বাণিজ্যকেন্দ্র স্থাপনের প্রয়োজনীয়তা অনুভব করলেন। তাঁদের অধিকাংশই হুগলিতে বসতি স্থাপন করলেন। কিন্তু চারটি বসাক পরিবার ও একটি শেঠ পরিবার বেতরের বাণিজ্যিক সমৃদ্ধির ব্যাপারে আশাবাদী হয়ে নদীর পূর্বতীরে গোবিন্দপুর গ্রামের পত্তন করেন।
১৫৯৬ সালে আকবরের প্রধানমন্ত্রী আবুল ফজল তাঁর আইন-ই-আকবরি গ্রন্থে সাতগাঁও (সপ্তগ্রাম) সরকারের একটি জেলা হিসেবে এই অঞ্চলের নাম উল্লেখ করেন। পর্তুগিজদের পর এখানে ওলন্দাজ ও শেষে ব্রিটিশরা বাণিজ্য করতে উপস্থিত হয়।
ব্রিটিশ আগমন
জব চার্নক সুতানুটির নিরাপদ অবস্থানের জন্য সেখানেই বসতি স্থাপন করেন। সেই যুগে সুতানুটি পশ্চিমে হুগলি নদী এবং পূর্বে ও দক্ষিণে দুর্গম জলাভূমির দ্বারা বেষ্টিত ছিল। কেবলমাত্র উত্তর-পূর্ব অংশে প্রহরার প্রয়োজন হত।
সুতানুটি, ডিহি কলিকাতা ও গোবিন্দপুর ছিল মুঘল সম্রাটের খাসমহল অর্থাৎ সম্রাটের নিজস্ব জায়গির বা ভূসম্পত্তি। এই অঞ্চলের জমিদারির দায়িত্ব ছিল বড়িশার সাবর্ণ রায়চৌধুরী পরিবারের উপর। ১৬৯৮ সালের ১০ নভেম্বর জব চার্নকের উত্তরসূরি তথা জামাতা চার্লস আয়ার সাবর্ণ রায়চৌধুরী পরিবারের থেকে এই তিনটি গ্রামের জমিদারির অধিকার কিনে নেন। এরপরই কলকাতা মহানগর দ্রুত বিকাশ লাভ করে। ১৭৫৭ সাল পর্যন্ত ব্রিটিশ ইস্ট ইন্ডিয়া কোম্পানি নিয়মিত এই অঞ্চলের রাজস্ব মুঘল সম্রাটকে দিয়ে এসেছিল।
নতুন ফোর্ট উইলিয়াম
বাংলার নবাব সিরাজদ্দৌলা কলকাতায় দুর্গপ্রতিষ্ঠা ও সামরিক আয়োজনে অসন্তুষ্ট হয়ে ১৭৫৬ সালে কলকাতা আক্রমণ ও অধিকার করে নেন। এই সময় ইংরেজরাই গোবিন্দপুরে অগ্নিসংযোগ করে গ্রামটি জ্বালিয়ে দেয়। নদীর চল্লিশ মাইল ভাটিতে ফলতায় তারা সাময়িকভাবে আশ্রয় নেয়। ১৭৫৭ সালের ২৩ জুন পলাশীর যুদ্ধে জয়লাভ করার পরই তারা কলকাতার অধিকার পুনরায় ফিরে পেয়েছিল।
কলকাতায় ফিরে এসে ব্রিটিশরা যে কাজটি করেছিল তা হল ফোর্ট উইলিয়াম দুর্গের পুনর্নির্মাণ। ১৭৫৮ সালে এই কাজ শুরু হয়; শেষ হয় ১৭৭৩ সালে। দুর্গনির্মাণের জন্য বেছে নেওয়া হয় ‘বর্ধিষ্ণু’ গোবিন্দপুর গ্রামের কেন্দ্রীয় অঞ্চলটিকে। ‘ক্ষতিপূরণ অর্থে’র একাংশ খরচ করা হয় দুর্গনির্মাণের জন্য জমিদাতাদের তালতলা, কুমারটুলি ও শোভাবাজার অঞ্চলে জমিদান করার জন্য।
বন, জার্মানি
যুক্তরাষ্ট্রীয় শহর বন হল জার্মান রাজ্য নর্থ রাইন-ওয়েস্টফালিয়ায় রাইন নদীর তীরে অবস্থিত একটি শহর, যার জনসংখ্যা ৩,০০,০০০-এর বেশি। কোলনের প্রায় ২৪ কিমি (১৫ মাইল) দক্ষিণ-দক্ষিণ-পূর্বে, বন হল জার্মানির বৃহত্তম মহানগর এলাকা রাইন-রূঢ় অঞ্চলের দক্ষিণতম অংশ, যেখানে ১১ মিলিয়নেরও বেশি বাসিন্দা রয়েছে। এটি একটি বিশ্ববিদ্যালয় শহর এবং লুদভিগ ভ্যান বিথোভেনের জন্মস্থান। এটি ১৫৯৭ সাল থেকে ১৭৯৪ সাল পর্যন্ত কোলন নির্বাচকমণ্ডলীর এবং ১৯৪৯ সাল থেকে ১৯৯০ সাল পর্যন্ত পশ্চিম জার্মানির রাজধানী ছিল।
খ্রিস্টপূর্ব ১ম শতাব্দীতে জার্মানিয়া ইনফিরিয়র প্রদেশে রোমান বসতি হিসাবে প্রতিষ্ঠিত, বন জার্মানির প্রাচীনতম শহরসমূহের মধ্যে একটি। বন ১৫৯৭ সাল থেকে ১৭৯৪ সাল পর্যন্ত কোলনের নির্বাচকমণ্ডলীর রাজধানী এবং কোলনের আর্চবিশপ ও প্রিন্স-নির্বাচকদের বাসস্থান ছিল। বন ১৯৪৯ সাল থেকে ১৯৯০ সাল পর্যন্ত পশ্চিম জার্মানির রাজধানী ছিল এবং জার্মানির বর্তমান সংবিধান, মৌলিক আইন, শহরটিতে ১৯৪৯ সালে ঘোষণা করা হয়েছিল। যে যুগে বন পশ্চিম জার্মানির রাজধানী হিসেবে কাজ করেছিল সেই যুগকে ইতিহাসবিদরা বন প্রজাতন্ত্র বলে উল্লেখ করেছেন। বন ১৯৯০ সাল থেকে ১৯৯৯ সাল পর্যন্ত পুনর্মিলিত জার্মানির সরকারের আসন – কিন্তু আর রাজধানী নয় – হিসাবে কাজ করেছিল।
পুনর্মিলনের পর একটি রাজনৈতিক সমঝোতার (বার্লিন-বন আইন) কারণে, জার্মান যুক্তরাষ্ট্রীয় সরকার বনে যথেষ্ট উপস্থিতি বজায় রাখে। ২০১৯ সালের হিসাবে সমস্ত মন্ত্রিত্বের চাকরির প্রায় এক তৃতীয়াংশ বনে অবস্থিত, এবং শহরটিকে দেশের দ্বিতীয়, অনানুষ্ঠানিক, রাজধানী হিসাবে বিবেচনা করা হয়। বন হল রাষ্ট্রপতি, চ্যান্সেলর, বুন্দেসরাতের গৌণ আসন এবং ছয়টি যুক্তরাষ্ট্রীয় সরকারের মন্ত্রণালয় ও ২০ টি যুক্তরাষ্ট্রীয় কর্তৃপক্ষের প্রাথমিক আসন। ফেডারেল সিটির শিরোনাম (জার্মান: বুন্দেস্ট্যাট) জার্মানির মধ্যের গুরুত্বপূর্ণ রাজনৈতিক অবস্থা প্রতিফলিত করে।
ডয়েচে পোস্ট ডিএইচএল ও ডয়েচে টেলিকমের সদর দপ্তর, উভয় ডিএএক্স-তালিকাভুক্ত কর্পোরেশন বনে অবস্থিত। শহরটি বন বিশ্ববিদ্যালয় এবং মোট ২০ টি জাতিসংঘের প্রতিষ্ঠানের আবাসস্থল, যা সমগ্র জার্মানির মধ্যে সর্বোচ্চ সংখ্যা। এই প্রতিষ্ঠানসমূহের মধ্যে জাতিসংঘের ফ্রেমওয়ার্ক কনভেনশন ক্লাইমেট চেঞ্জ-এর (ইউএনএফসিসিসি) সচিবালয়ের সদর দপ্তর, মরুকরণের বিরুদ্ধে লড়াইয়ের জাতিসংঘ কনভেনশনের সচিবালয় (ইউএনসিসিডি) এবং জাতিসংঘের স্বেচ্ছাসেবক কর্মসূচি রয়েছে।
জোয়ার
জোয়ার  (ইংরেজি: Broom corn, great millet ,durra, jowari/jowar, or milo) একটি বর্ষজীবি ফসল। এর বৈজ্ঞানিক নাম Sorghum bicolor, এরা Poaceae পরিবারের অন্তর্ভুক্ত। এই বর্ষজীবি উদ্ভিদ বাংলাদেশে কিছু পরিমাণে চাষ করা হয়। বিভিন্ন দেশে প্রচুর পরিমাণে জোয়ার চাষ করা হয় পশুখাদ্য হিসেবে ব্যবহারের জন্য। জোয়ার গাছ দৃঢ় ও সোজা হয়ে দাঁড়িয়ে থাকে। এই গাছ আড়াই থেকে তিন মিটার পর্যন্ত লম্বা হয়ে থাকে।
৮৬৪
৮৬৪ গ্রেগরীয় বর্ষপঞ্জির একটি অধিবর্ষ।
ঔষধ
right|thumb|সাধারণত ওষুধ আমরা আরোগ্যলাভের জন্য খেয়ে থাকি ঔষধ বা ওষুধ হলো এমন রাসায়নিক দ্রব্য যা প্রয়োগে প্রাণিদেহের স্বাভাবিক ক্রিয়া প্রভাবান্বিত হয় এবং যা দ্বারা রোগ নাশ হয় বা প্রতিকার হয়, বা পীড়া ও ক্লেশ নিবারণ হয়; ভেষজ দাওয়াই এর অন্তর্ভুক্ত। ঔষধ মূলত দুই প্রকার: থেরাপিউটিক (রোগনিরাময়কারী) এবং প্রোফাইলেকটিক। মার্কিন যুক্তরাষ্ট্রের ফুড অ্যান্ড ড্রাগ অ্যাডমিনিস্ট্রেশনের (FDA) সংজ্ঞার্থ অনুসারে: "দ্রব্যসমূহ যা রোগ নির্ণয়ে, আরোগ্যে (cure), 	উপশমে (mitigation), প্রতিকারে (treatment), অথবা প্রতিরোধে (prevention) ব্যবহার করা হয়" এবং "দ্রব্যসমূহ (খাদ্য বাদে) যা মানুষ এবং অন্যান্য প্রাণীর শারীরিক গঠন বা ক্রিয়াকলাপকে প্রভাবিত করতে পারে" তাদের ঔষুধ বলা হয়। তবে বিশ্ব স্বাস্থ্য সংস্থা ওষুধের সংজ্ঞা এমন কঠোরভাবে আরোপ করে না। বিশ্ব স্বাস্থ্য সংস্থা অনুসারে: "ঔষধ" শব্দটির বিভিন্ন রকম ব্যবহার হতে পারে। চিকিৎসা বিজ্ঞানে ঔষধ এমন দ্রব্য যার আরোগ্য (cure) এবং প্রতিরোধের (prevention) ক্ষমতা আছে অথবা যা শারীরিক ও মানসিক সুস্থতা বজায় রাখতে সহায়তা করে। আবার ফার্মাকোলজিতে ঔষধ এমন রাসায়নিক দ্রব্য যা প্রাণিদেহের অথবা কলার জৈবরাসায়নিক এবং শারীরিক প্রক্রিয়াকে পরিবর্তন করতে সক্ষম। আবার সাধারণের মুখে ড্রাগ শব্দটির অর্থ অবৈধ দ্রব্য। যেমন: হেরোইন, ফেনসিডিল, মারিজুয়ানা, ইত্যাদি।
আইনগত সংজ্ঞা
রোগের প্রতিষেধক ও প্রতিরোধককেই সচরাচর ঔষধ হিসাবে অভিহিত করা হলেও প্রচলিত আইনে এর অর্থ ব্যাপকতর। যেমন, ব্রিটিশ আমলে প্রণীত এবং অদ্যাবধি বাংলাদেশে কার্যকর ১৯৪০ খ্রিষ্টাব্দের ড্রাগ অ্যাক্ট বা ঔষধ আইন অনুযায়ী ঔষধের আইনগত সংজ্ঞার্থ নিম্নরূপ:
ব্যুৎপত্তি
Drug শব্দটি প্রাচীন ফরাসি শব্দ "drogue" থেকে উদ্ভূত বলে অনুমান করা হয়। কারণ এই শব্দটি থেকে পরবর্তীতে ওলন্দাজ ভাষায় "droge-vate" শব্দটি আসে। এ শব্দটির অর্থ 'শুকনো পাত্র' যেখানে ঔষধি গাছ সংরক্ষিত থাকে। বাংলা ঔষধ শব্দটি সংস্কৃত ভাষা থেকে আগত। অর্থাৎ এটি তৎসম শব্দ। ঔষধ শব্দটিকে বিশ্লেষণ করলে দাঁড়ায়: ওষধি+অ(অণ্)। তবে ওষধি শব্দটির অর্থ যে গাছ একবার ফল দিয়েই মারা যায়। তবে সংস্কৃতে শব্দটি প্রচলিত অর্থেই ওষুধ হিসেবে ব্যবহৃত হতো। যেমন যজুর্বেদের মাধ্যন্দিন শাখার ১২ অধ্যায়ের ৮০ সংখ্যক সূক্তটিতে তার প্রমাণ মেলে: ""ওষধয়ঃ সমবদন্ত সোমেন সহ রাজ্ঞা।
যস্মৈ কৃনোতি ব্রাহ্মণস্তং রাজানং পারয়ামাসি""
- যজুর্বেদ
ঔষধের প্রয়োগ প্রক্রিয়া
right|thumb|অ্যাজমাতে নেয়া সালমেটেরল ঔষধের ইনহেলার: শ্বাসের মাধ্যমে নেওয়া ঔষধের উদাহরণ যে উদ্দেশ্যেই ব্যবহৃত হোক না কেন, ঔষধ সাধারণত শরীরের নির্দিষ্ট কিছু স্থানে দেয়া হয়ে থাকে। এগুলোকে ঔষধের রুট অফ অ্যাডমিনিস্ট্রেশান (routes of administration) বলা হয়। কয়েকটি গুরুত্বপূর্ণ রুট হল:
ঔষধের ক্রিয়া
ঔষধ জীবদেহের উপর কী ক্রিয়া ও প্রতিক্রিয়া সৃষ্টি করে সে সম্পর্কে বিজ্ঞানের বিশেষ শাখা ফার্মাকোলজি আলোচনা করে। এখানে দেখানো হয়: বিভিন্ন মাত্রায় (dose) ঔষধ একাধারে রোগনিরাময়কারী (therapeutic) আবার বিষাক্তও (toxic) হতে পারে। ফার্মাকোলজির দুইটি শাখা:
ঔষধের ব্যবহার
right|thumb|কিছু সাইকো-অ্যাকটিভ ঔষধ; মাদক হিসেবে এদের ব্যবহার আছে রাসায়নিক দিক থেকে ঔষধ একটি ক্রিয়াশীল পদার্থ। তাই বলা হয়, নির্দিষ্ট মাত্রায় ও নির্দিষ্ট রোগে ব্যবহৃত না হলে ঔষধ পরিণত হয় বিষে। তা কেড়ে নিতে পারে একাধিক জীবন। ঔষধের যৌক্তিক ব্যবহার তাই একটি গুরুত্বপূর্ণ বিষয় হয়ে দাড়িয়েছে।
পথ্য হিসেবে ঔষধ
ঔষধ যদি কোনো রোগ নির্ণয়ে (diagnosis), আরোগ্যে (cure), প্রতিকারে (treatment), অথবা প্রতিরোধে (prevention) নির্দিষ্ট ডোসেজ ফরমে (dosage form) ব্যবহার করা হয় তখন তাকে বলা হয় পথ্য (medicine/medication)।
ঔষধের বিনোদনমূলক ব্যবহার
ঔষধের বিনোদনমূলক ব্যবহার (recreational drug use) বলতে বোঝায়, ঔষধকে বিনোদনের উদ্দেশ্যে ইচ্ছাকৃতভাবে ব্যবহার করা। কোনো নিয়ন্ত্রিত দ্রব্যকে (controlled substance) কারো মানসিক অবস্থা পরিবর্তনের জন্য ডাক্তারের পরামর্শ বা পর্যবেক্ষণ ছাড়া ব্যবহার করা হলে সেটি তার বিনোদনমূলক ব্যবহার হবে। সাধারণত অ্যালকোহল, নিকোটিন (তামাক), ক্যাফেইন (চা, কফি) এবং জাতিসংঘের সিংগেল কনভেনশন অফ নারকোটিক ড্রাগস এবং কনভেনশন অফ সাইকোট্রপিক সাবস্টানসেস অর্ন্তগত ঔষধসমূহের বিনোদনমূলক ব্যবহার রয়েছে। সাইকোফার্মাকলোজিস্ট রোনাল্ড কিথ সিয়েগেল অবশ্য একে তুলনা করেন মানুষের অপর তিনটি উদ্যমের সাথে: ক্ষুধা, তৃষ্ণা এবং আশ্রয়। তাই, তার মতে, এই ঔষধসমূহের প্রতি তীব্র এবং স্থায়ী আসক্তি এগুলোকে ব্যবহারকারীর কাছে খাদ্য, পানি এবং আবাসস্থলের মতো গুরুত্বপূর্ণ করে তুলেছে।
মৃত্তিকা বিজ্ঞান
মৃত্তিকা বিজ্ঞান হচ্ছে পৃথিবীর উপরস্থ প্রাকৃতিক সম্পদ হিসাবে মৃত্তিকা যাতে সংযুক্ত আছে মৃত্তিকার গঠন, মৃত্তিকার শ্রেণিবিভাগ এবং মানচিত্রায়ণ; গাঠনিক, রাসায়নিক, জৈবিক এবং উর্বরতা যুক্ত উপাদানসমূহ; এবং ব্যবহার ও মৃত্তিকা ব্যবস্থাপনার সাথে এই উপাদানসমূহের সম্পর্কে সম্পর্কিত পাঠ।
৮৬৫
৮৬৫ জুলিয়ান পঞ্জিকা অনুসারে একটি সাধারণ বছর, যা সোমবার থেকে শুরু হয়।
চৈতি ঘোড়া
চৈতি ঘোড়া হল ভারতের উড়িষ্যা বা ওড়িশা রাজ্যের এক জনপ্রিয় লোকনৃত্য। এই নৃত্যশৈলী বিশেষভাবে কেওট বা কৈবর্ত উপজাতির মতো আদিবাসী জেলেদের দ্বারা পরিবেশিত হয়। চৈতি শব্দের অর্থ হল চৈত্র মাস যা ওড়িশার স্থানীয় ব্যবহৃত ক্যালেন্ডার অনুযায়ী বছরের শেষ মাস। চৈত্র মাসের অবধি হল চলতি ইংরেজি ক্যালেন্ডার -এর মার্চ থেকে এপ্রিল মাস।চৈত্র মাসে আর ঘোড়া এই দুটি অর্থের সমন্বয়ে চৈতি ঘোড়া কথাটির উৎপত্তি।
চৈতি ঘোড়া লোকনৃত্য -এর উদ্ভাবনের প্রচলিত গল্প অনুসারে যখন ভগবান রাম একবার নদী পার হতে চেয়েছিলেন তখন কৈবর্ত উপজাতির আদিবাসী জেলেরা তাকে সাহায্য করেছিল। তাদের এই উপকারের বিনিময়ে ভগবান রাম স্বয়ং জেলেদের একটি ঘোড়া দিয়ে তাদের সম্মানিত করেছিলেন। সেই পুন্য ঘটনাকে স্মরন করতেই চৈতি ঘোড়া নৃত্যশৈলীর উদ্ভাবন।
চৈতি ঘোড়া নৃত্য পরিবেশনার সময় একটি নকল পুতুল ঘোড়া ব্যবহার হয়। এই নকল ঘোড়ার কাঠামো তৈরি হয় কাঠ দিয়ে। তারপর সেই কাঠামোয় আকর্ষক রঙ করা হয় ও তাকে বিচিত্র বর্ণের কাপড় দিয়ে আবৃত করে সজ্জিত করা হয়। তারপর এই ঘোড়ার পুতুল নাচের সময় ব্যবহার হয়। এই চৈতি ঘোড়া নৃত্য পরিবেশনায় মূলত কৈবর্ত উপজাতির আদিবাসী জেলেরা প্রধান নর্তক হিসাবে অংশ নেয়। জেলেদের স্ত্রীরাও সহকারী নর্তক হিসাবে নাচে অংশ নেয় অথবা তারা নৃত্য পরিবেশনার সময় গান গেয়ে সংগত দেয়। এই নৃত্যে অংশগ্রহনকারী পুরুষদের রাউতা বলা হয় এবং নারীদের রাউতানি বলা হয়।
এই নৃত্যে একটি কালো ঘোড়ার পুতুল ও একটি সাদা ঘোড়ার পুতুল ব্যবহার হয়। কৈবর্ত মতস্যজীবিদের আরাধ্য দেবতা হলেন বাসুলী দেবী। এই বাসুলী দেবীর আশীর্বাদ লাভ করতে তারা এই নৃত্য পরিবেশন করে। বাসুলী দেবীর সম্মানে তারা এই উৎসব ৮ দিন ধরে পালন করে।
আমীর উদ্দিন দারোগা মসজিদ
আমীর উদ্দিন দারোগা মসজিদ বাংলাদেশের ঢাকা জেলার একটি প্রাচনিতম মসজিদ। স্থানীয় মানুষজন দারোগা আমীর উদ্দিন মসজিদের বদলে এটিকে ঘাট মসজিদ হিসেবেই চেনে। এটি ঢাকার বাবু বাজার এলাকায় অবস্থিত।
ইতিহাস ও বিবরণ
১৮৪০ সালে ঢাকার প্রভাবশালী নাগরিক আমির উদ্দিন এ মসজিদটি নির্মাণ করেন। তিনি কোম্পানি আমলের দারোগা ছিলেন। ইতিহাসবিদরা মনে করেন তার চাকরির উপার্জন থেকে এ মসজিদটি নির্মিত হয়। উনিশ শতকে ঢাকার প্রভাবশালী নাগরিক আমীর উদ্দিন। তিনি কোম্পানি আমলের  দারোগা। ওই সময়ে তার প্রচুর আয় ছিলো। চাকরির আয় থেকে আমীর উদ্দিন ত্রিপুরা জেলার বরদাখাত পরগনায় জমিদারি ক্রয় করে জমিদার হন। ওই জমিদারির ২২টি মৌজা ছিলো। এতে করে তার বেড়ে যায় আভিজাত্য। তবে এরপরেও  জমিদারের বিপরীতে স্থানীয়রা তাকে দারোগা আমীর উদ্দিন নামেই ডাকতেন বা চিনতেন। আমির উদ্নি ঢাকার বুড়িগঙ্গা নদীর পাশে আলিশান  বাড়ি ও মসজিদ তৈরি করেন।  এতে মোগল আমলের কিছু নির্মাণশৈলী অনুকরণ করা হয়। নদী ও মসজিদের আশপাশের মুসলিম সম্প্রদায়ের মানুষজন এতে নামাজ আদায় করতো।  আমীর উদ্দিনের দু’পুত্রের একজন দিলওয়ার আলী ও মুনশি ইউসুফ আলী। বংশ পরিক্রমায়  ইউসুফ আলীর ছেলে ছিলো মুনশি গোলাম মাওলা। মাওলা ভাটিয়ালি গান ও মোরগ লড়াইয়ের প্রতিটান ছিলো।
ফ্রাঙ্কো আরমানি
ফ্রাঙ্কো আরমানি (Franco Armani, ; জন্ম: ১৬ ডিসেম্বর ১৯৮৬) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনীয় ক্লাব রিভার প্লেত এবং আর্জেন্টিনা জাতীয় দলের হয়ে গোলরক্ষক হিসেবে খেলেন।
আরমানি ২০১৮ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১৭ ম্যাচে অংশগ্রহণ করেছেন।
প্রারম্ভিক জীবন
ফ্রাঙ্কো আরমানি ১৯৮৬ সালের ১৬ই ডিসেম্বর তারিখে আর্জেন্টিনার কাসিলদায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৮ সালের ২৬শে জুন তারিখে, ৩১ বছর, ৬ মাস ও ১০ দিন বয়সে, ডান পায়ে ফুটবল খেলায় পারদর্শী আরমানি নাইজেরিয়ার বিরুদ্ধে অনুষ্ঠিত ২০১৮ ফিফা বিশ্বকাপের ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে খেলেছিলেন। ম্যাচটি আর্জেন্টিনা ২–১ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে আরমানি সর্বমোট ৩ ম্যাচে অংশগ্রহণ করেছেন।
মুশতাক মোহাম্মদ
মুশতাক মোহাম্মদ (مشتاق محمد; জন্ম: ২২ নভেম্বর, ১৯৪৩) তৎকালীন ব্রিটিশ ভারতের জুনাগড় ও মনবদর (বর্তমান: গুজরাত, ভারত) এলাকায় জন্মগ্রহণকারী পাকিস্তানের সাবেক ও বিখ্যাত আন্তর্জাতিক ক্রিকেট তারকা এবং অধিনায়ক। ১৯৫৯ থেকে ১৯৭৯ সময়কালে পাকিস্তান ক্রিকেট দলের অন্যতম সদস্য ছিলেন তিনি। দলে তিনি মূলতঃ অল-রাউন্ডার হিসেবে খেলতেন। ডানহাতি ব্যাটসম্যান ও লেগ স্পিনার ছিলেন তিনি।
সাম্প্রতিককালে মার্কিন যুক্তরাষ্ট্র ক্রিকেট দলকে প্রশিক্ষণ দিয়েছেন। এরপর পাকিস্তান টেলিভিশনে ধারাভাষ্য কর্মে অংশগ্রহণের উদ্দেশ্যে দেশে ফিরে আসেন।
শৈশবকাল
শৈশবে করাচির চার্চ মিশন স্কুলে (সিএমএস) ভর্তি হন। মা ‘আমির বি’ ভারতের স্বাধীনতার পূর্বেকার জাতীয় ব্যাডমিন্টন ও টেবিল টেনিসের শিরোপাধারী ছিলেন। ভারত বিভাগের পর তাদের পরিবার করাচিতে চলে যায়। হানিফ, সাদিক এবং ওয়াজির - ভাইত্রয় সকলেই পাকিস্তানের দলের হয়ে খেলেছেন। পাঁচ ভাইয়ের মধ্যে মুশতাকের অবস্থান তৃতীয়। ভাইপো শোয়েব মোহাম্মদ ও ভাই রইছ মোহাম্মদ একসময় পাকিস্তান দলের দ্বাদশ খেলোয়াড় ছিলেন। তার চার ভাইপো প্রথম-শ্রেণীর ক্রিকেট খেলেছেন।
প্রথম-শ্রেণীর ক্রিকেট
১৩ বছর ৪১ দিন বয়সে প্রথম-শ্রেণীর ক্রিকেটে মুশতাক মোহাম্মদের অভিষেক ঘটে। ঐ খেলায় তিনি ৮৭ রান সংগ্রহের পাশাপাশি ৫/২৮ লাভ করেন। ঘরোয়া ক্রিকেটে করাচি ও পাকিস্তান ইন্টারন্যাশনাল এয়ারলাইন্সের প্রতিনিধিত্ব করেছেন।
এছাড়াও, ১৯৬৬ থেকে ১৯৭৭ সময়কালে নর্দাম্পটনশায়ারের সদস্যরূপে প্রথম-শ্রেণীর ইংরেজ কাউন্টি ক্রিকেটে অংশ নেন। প্রত্যেক মৌসুমেই সহস্রাধিক রান তুলেছেন। ইংল্যান্ডে পাকিস্তানের সফরকালীন কাউন্টি দলে অবস্থান করেন। এ সময়ে সফরকারী দলের পক্ষে কেবলমাত্র টেস্ট খেলাগুলোয় অংশ নিতেন ও অল্প কিছু অন্যান্য খেলায় অংশগ্রহণ ছিল তার।
১৯৭৫ থেকে ১৯৭৭ সময়কালে নর্দাম্পটনশায়ারের অধিনায়কের দায়িত্ব পালন করেছিলেন মুশতাক মোহাম্মদ। তন্মধ্যে, ১৯৭৬সালে জিলেট কাপের শিরোপা জয়ের মাধ্যমে কাউন্টির ইতিহাসের প্রথম ট্রফি লাভের স্মরণীয় জয়ে প্রভূতঃ ভূমিকা রাখেন। ঐ বছরই কাউন্টি চ্যাম্পিয়নশীপে দ্বিতীয় স্থান দখল করে সেরা অবস্থানে ভাগ বসান।
তবে তার অধিনায়কের দায়িত্বকাল কিছুটা বিতর্কের মাধ্যমে শেষ হয়। ১৯৭৮ সালের উইজডেন সংস্করণে উল্লেখ করা হয় যে, মুশতাক পদত্যাগ করেছেন। এতে তিনি তার ভবিষ্যৎ অনিশ্চয়তার কথা তুলে ধরেন ও কিছুটা গুজব রয়েছে যে, সাবেক অধিনায়কের দায়িত্ব পালনকারী জিম ওয়াটসকে পুনরায় দায়িত্ব দেয়া হবে।
দানাপুর (বিধানসভা কেন্দ্র)
দানাপুর বিধানসভা কেন্দ্র (दानापुर विधान सभा निर्वाचन क्षेत्र) ভারতের বিহার রাজ্যের ২৪৩টি বিধানসভা কেন্দ্রের একটি। এই কেন্দ্রটি পাটলিপুত্র লোকসভা কেন্দ্রের অন্তর্গত ৬টি বিধানসভা আসনের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
মুশতাক মোহাম্মদ
প্রথম-শ্রেণীর ক্রিকেট
মুশতাক মোহাম্মদ অস্ট্রেলিয়ায় খেলার জন্য কেরি প্যাকারের সাথে চুক্তিবদ্ধ হন। কিন্তু, কাউন্টি দলের সভাপতি বিশ্রাম কক্ষে রাজনীতি করার বিষয়ে কটাক্ষ করেন। এরপর নর্দান্টসের পক্ষে আর খেলেননি তিনি।
৮৬৬
৮৬৬ গ্রেগরীয় বর্ষপঞ্জির একটি সাধারণ বছর।
মুশতাক মোহাম্মদ
প্রথম-শ্রেণীর ক্রিকেট
সমগ্র প্রথম-শ্রেণীর খেলোয়াড়ী জীবনে ৫০২ খেলায় অংশ নিয়ে ৭২টি শতক হাঁকিয়েছেন মুশতাক মোহাম্মদ। প্রথম পাকিস্তানি হিসেবে ২৫,০০০ রান তুলেন ও অবসর গ্রহণ শেষে এ রান দাঁড়ায় ৩১,০৯১। অর্ধেকেরও অধিক রান তুলেছিলেন নর্দাম্পটনশায়ারে খেলে। তন্মধ্যে, অপরাজিত ৩০৩ রানের ব্যক্তিগত সর্বোচ্চ ইনিংস ছিল। রিস্ট স্পিনার হিসেবে লেগ ব্রেক, গুগলি ও ফ্লিপার বোলিং করতেন।
দানাপুর (বিধানসভা কেন্দ্র)
অবস্থান
দানাপুর কেন্দ্রটি দানাপুর এবং খাগাউল সমষ্টি ব্লক নিয়ে গঠিত।
মুশতাক মোহাম্মদ
টেস্ট ক্রিকেট
সমগ্র খেলোয়াড়ী জীবনে ৫৭ টেস্ট ও ১০টি একদিনের আন্তর্জাতিকে অংশ নেয়ার সুযোগ হয় তার। ২৬ মার্চ, ১৯৫৯ তারিখে লাহোরে সফরকারী ওয়েস্ট ইন্ডিজের বিপক্ষে টেস্ট অভিষেক পর্ব সম্পন্ন হয় তার। এরফলে টেস্ট ক্রিকেট আঙ্গিনায় জ্যেষ্ঠ ভ্রাতা ওয়াজির মোহাম্মদ ও হানিফ মোহাম্মদের পর খেলার সুযোগ পান।
১৫ বছর ১২৪ দিন বয়সে তিনি তৎকালীন সর্বকনিষ্ঠ টেস্ট ক্রিকেটারের সম্মাননা লাভ করেন। তবে, প্রকৃত বয়স নিয়ে কিছুটা সংশয় রয়ে গেছে। খেলায় তিনি মাত্র ১৮ রান তুলতে সমর্থ হন। খেলায় তার দল ইনিংস ও ১৫৬ রানের বিশাল ব্যবধানে পরাজয়বরণ করে। সমগ্র খেলোয়াড়ী জীবনে ১০টি টেস্ট শতক হাঁকান। নিজস্ব ৬ষ্ঠ টেস্টে স্বাগতিক ভারতের বিপক্ষে ফিরোজ শাহ কোটলা মাঠে ১০১ রান তুলে প্রথম সেঞ্চুরি করেন। তার মতে, তখন তার বয়স ছিল ১৭ বছর ৭৮ দিন। ফলে এটি তৎকালীন রেকর্ডের পর্যায়ে গড়ায় তার সেঞ্চুরিটি। এ রেকর্ডটি ৪০ বছরের অধিককাল টিকে থাকে। পরবর্তীকালে বাংলাদেশের কৃতী ব্যাটসম্যান মোহাম্মদ আশরাফুল রেকর্ডটি নিজের করে নেন।
১৯৭৩ সালের শুরুতে সিডনিতে অস্ট্রেলিয়ার বিপক্ষে ১২১ ও এক মাস পর নিজের পরেে খেলায় নিউজিল্যান্ডের বিপক্ষে ২০১ রান তুলেন। পরের খেলাটিতে ডেনিস অ্যাটকিনসনের পর দ্বিতীয় খেলোয়াড় হিসেবে টেস্টে দ্বি-শতক ও পাঁচ উইকেট লাভের বিরল কৃতিত্বের দাবীদার হন। ঐ বছর ৮৬.৩৩ গড়ে ৭৭৭ রান সংগ্রহ করেন তিনি।
১৯৭০-এর দশকে রিভার্স সুইপ ব্যবহারে অন্যতম প্রথম ক্রিকেটার ছিলেন মুশতাক মোহাম্মদ। তবে কখনো কখনো জ্যেষ্ঠ ভ্রাতা হানিফ মোহাম্মদকে এর আবিষ্কারকরূপে চিত্রিত করা হয়ে থাকে। বিখ্যাত ক্রিকেট কোচ বব উলমার স্ট্রোকটিকে বৈশ্বিকভাবে জনপ্রিয় করে তোলেন।
অধিনায়কত্ব লাভ
পাকিস্তানের অন্যতম সেরা ও সফলতম অল-রাউন্ডার হিসেবে জাতীয় দলকে উনিশ টেস্টে নেতৃত্ব দিয়েছেন। প্রথম ও অদ্যাবধি একমাত্র পাকিস্তানি হিসেবে একই টেস্টে দুইবার সেঞ্চুরি ও পাঁচ উইকেট পেয়েছেন।
১৯৭৬-৭৭ মৌসুম থেকে ১৯৭৮-৭৯ মৌসুম পর্যন্ত পাকিস্তান দলের অধিনায়কের দায়িত্বে থেকে ১৯ টেস্ট খেলেন। এ সময়েই ১৯৭৬-৭৭ মৌসুমে পোর্ট অব স্পেনের কুইন্স পার্ক ওভালে স্বাগতিক ওয়েস্ট ইন্ডিজের বিপক্ষে ১২১ ও ৫৬ রান তোলার পাশাপাশি ৮ উইকেট লাভ করে দূর্লভ জয় তুলে নেন। দীর্ঘ আঠারো বছর পর ১৯৭৮-৭৯ মৌসুমে ভারতের বিপক্ষে প্রথম সিরিজে পাকিস্তানকে ২-০ ব্যবধানে সিরিজ জয়ে নেতৃত্ব দেন।
অবসর
সত্তরের দশকের শেষদিকে কেরি প্যাকারের বিশ্ব সিরিজ ক্রিকেটে যোগ দেন। এরপর পাকিস্তান দলের কোচের দায়িত্ব পালন করেন ও দলকে ১৯৯৯ ক্রিকেট বিশ্বকাপের চূড়ান্ত খেলায় দলকে পরিচালনা করেন।
ঔষধালয়
ঔষধালয় বলতে এমন এক ধরনের খুচরা বিক্রয়ের দোকানকে বোঝায় যেখানে অন্যান্য পণ্যের পাশাপাশি মূলত ব্যবস্থাপত্র অনুযায়ী ওষুধ বিক্রি করা হয়। সাধারণত একটি ঔষধালয়ে একজন ঔষধবিদ বা কম্পাউন্ডার চিকিৎসা ব্যবস্থাপত্র অনুযায়ী ওষুধ দেয়া হচ্ছে কি না তা দেখেন এবং কাউন্টার থেকে ক্রয়যোগ্য ওষুধের সমাহারের উপর ক্রেতাকে উপদেশ দিয়ে থাকেন। ঔষধালয় সাধারণত কোন লোকালয়ের বাণিজ্যিক এলাকাতে থাকে।
ঔষধালয় শৃঙ্খল
ঔষধালয় শৃঙ্খল বা ইংরেজিতে "চেইন ফার্মেসি" হলো একক ও কেন্দ্রীয় তত্ত্বাবধানে অনেকগুলো ঔষধালয়ের ব্যবস্থাপনা যা একক নামে বিভিন্ন স্থানে পরিচালিত হয়ে থাকে। বর্তমানে বাংলাদেশে "চেইন ফার্মেসি"-র প্রবর্তন হচ্ছে। ঔষধালয় শৃঙ্খল খুচরা ঔষধালয়ের মত ঔষধ ও ঔষধীয় সেবাপ্রদানের বড় মাধ্যম।
বাংলাদেশে এরকম ঔষধালয় শৃঙ্খলের উদাহরণ হলো লাজ ফার্মা, কিউ.পি.এস (Quick Prescription Service) ইত্যাদি।
গিরীশ চন্দ্র সেনের জমিদার বাড়ি
গিরীশ চন্দ্র সেনের জমিদার বাড়ি বাংলাদেশের ঢাকা বিভাগের গোপালগঞ্জ জেলার এক ঐতিহাসিক জমিদার বাড়ি।
ইতিহাস
"গিরীশ চন্দ্র সেনের জমিদার বাড়ি" গোপালগঞ্জ জেলায় অবস্থিত। জমিদার বাড়িটি কবে নাগাদ তৈরি করা হয়েছে তা জানা যায়নি। তবে জমিদার বাড়িটি প্রতিষ্ঠা করেন জমিদার গিরীশ চন্দ্র সেন। জমিদার বাড়ির ভবনটি ইংরেজি বর্ণ U প্যাটার্ণের মত তৈরি করা হয়েছে। ভবনটির মাঝখানের অংশ ছিল দ্বিতল বিশিষ্ট এবং দুপাশে ছিল যুক্ত একতলা বিশিষ্ট ভবন।  বাড়িটি প্রাচীর বেষ্টিত ছিল তিনদিক থেকে। জমিদার বাড়ির বামপাশে ছিল একটি মন্দির এবং ডান পাশে ছিল ছনের ছাউনি দিয়ে তৈরি করা একটি কাছারিঘর। এর বেশি এই জমিদার বাড়ি সম্পর্কে ইতিহাস জানা যায়নি।
বর্তমান অবস্থা
বর্তমানে জমিদার বাড়িটি পরিত্যাক্ত অবস্থায় পড়ে রয়েছে। দেয়ালে শ্যাওলা ও লতাপাতায় জরাজীর্ণ হয়ে রয়েছে।
হাওড়া–স্যার মোক্ষগুণ্ডাম বিশ্বেশ্বরায় টার্মিনাল হামসফর এক্সপ্রেস
কোচের বৈশিষ্ট্য
ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।
কোচে ষোলোটি এসি-৩ টায়ার, একটি প্যান্ট্রিকার ও দুটি জেনারেটর পাওয়ার কার রয়েছে।
পরিষেবা
২২৮৮৭ নং হাওড়া–স্যার মোক্ষগুণ্ডাম বিশ্বেশ্বরায় টার্মিনাল হামসফর এক্সপ্রেস ৬০ কিমি প্রতি ঘন্টা বেগে মঙ্গলবার যাত্রা শুরু করে ৩২ ঘন্টা ৫৫ মিনিটে ১৯৭০ কিমি এবং ২২৮৮৮ নং ট্রেনটি বৃহস্পতিবার থেকে শুরু করে ও ৩২ ঘন্টা ৩৫ মিনিটে ঐ দূরত্ব অতিক্রম করে।
সময় সারণী
২২৮৮৭ - প্রতি মঙ্গলবার দুপুর ১২:৪০ নাগাদ হাওড়া থেকে রওনা হয় ও পরের দিন রাত ৮:০০ নাগাদ বেঙ্গালুরু স্যার মোক্ষগুণ্ডাম বিশ্বেশ্বরায় টার্মিনালে পৌঁছায়।
২২৮৮৮ - প্রতি বৃহস্পতিবার সকাল ১০:১৫ নাগাদ বেঙ্গালুরু স্যার মোক্ষগুণ্ডাম বিশ্বেশ্বরায় টার্মিনাল থেকে রওনা হয় ও পরের দিন সন্ধ্যা ৬:৩০ নাগাদ হাওড়া পৌঁছায়।
লোকো লিংক
এই ট্রেনটি সাঁতরাগাছি ইলেকট্রিক লোকো শেড ডব্লিউএপি-৭ লোকোমোটিভ দ্বারা হাওড়া থেকে বিশাখাপত্তনম পর্যন্ত যায়। তারপরে বিশাখাপত্তনম থেকে এসএমভিটি অবধি এটি লালাগুডা ইলেক্ট্রিক লোকো শেডের ডব্লিউএপি-৭ লোকোমোটিভের মাধ্যমে যায়।
বাংলাদেশের জাতীয় বাজেট, ২০২১
বাংলাদেশের ২০২১ সালের জাতীয় বাজেট অর্থমন্ত্রী মোস্তফা কামাল ৩ জুন ২০২১ তারিখে পেশ করেন। জাতীয় বাজেট হল অর্থবছরের জন্য যা ১ জুলাই ২০২১ থেকে শুরু হয় এবং ৩০ জুন ২০২২-এ শেষ হয়। করোনাভাইরাস মহামারীর মধ্যে দ্বিতীয়বারের মতো বাজেট পেশ করা হয়েছে।
৮৬৭
৮৬৭ গ্রেগরীয় বর্ষপঞ্জির একটি সাধারণ বছর।
জায়ফল
জায়ফল হল Myristica গণের বেশ কয়েকটি প্রজাতির বীজ বা গুঁড়ো মশলা। এর Nutmeg, ইন্দোনেশিয়ায় pala। এটি ফলের দুটি প্রজাতি – অন্যটি (mace)। এই দুটিই হচ্ছে Myristica গণের প্রজাতি যাদের থেকে এক রকমের সুগন্ধি মসলা পাওয়া যায়। সবচেয়ে বাণিজ্যিকভাবে গুরুত্বপূর্ণ প্রজাতি হচ্ছে জয়ত্রি বা Myristica fragrans. এটি ইন্দোনেশিয়ার মালাক্কা ও বান্দা দ্বীপে পাওয়া যায়।
হজম শক্তি বৃদ্ধি করে।
রোকেয়া রহমান কবির
রোকেয়া রহমান কবির (জন্ম: ৪ অক্টোবর ১৯২৫ - মৃত্যু: ২৮ জুলাই ২০০০) বাংলাদেশের একজন নারী উন্নয়ন কর্মী এবং শিক্ষাবিদ। তিনি বৃহত্তর ফরিদপুর অঞ্চলের তৃণমূল নারীদের আর্থ-সামাজিক উন্নয়নে বিশেষ অবদান রেখেছেন।
জন্ম ও পারিবারিক পরিচয়
রোকেয়া রহমান কবির ১৯২৫ সালের ৪ অক্টোবর তারিখ কলকাতায় জন্ম গ্রহণ করেন। তার পিতার নাম মুজিবুর রহমান এবং মাতার নাম জোহরা খাতুন। তার পিতা তৎকালীন ইন্ডিয়ান সিভিল সার্ভিস (আইসিএস) কর্মকর্তা ছিলেন। তিনি দেশ বিভাগের পর ১৯৪৭ সালে বাংলাদেশে চলে আসেন।
শিক্ষা জীবন
রোকেয়া রহমান কবিরের শিক্ষা জীবন শুরু হয় শিয়ালদাহের লরেটো কনভেন্ট-এ। পরবর্তীতে তিনি লেডী ব্রেব্রন কলেজ থেকে ভূগোলে স্নাতক এবং কলকাতা প্রেসিডেন্সি কলেজ থেকে ইতিহাসে স্নাতকোত্তর ডিগ্রী লাভ করেন।
কর্ম জীবন
বাংলাদেশে এসে কর্মজীবনের শুরুতে তিনি চট্টগ্রামে একটি স্কুলে শিক্ষকতা শুরু করেন। পরবর্তীতে ইডেন মহিলা কলেজে ইতিহাস বিভাগের প্রধান হিসেবে কলেজে অধ্যাপনায় যোগ দান করেন। পরবর্তী কালে তিনি সরকারি চাকরি ত্যাগ করে গ্রামীণ তৃণমূল নারীদের উন্নয়নে আত্ম নিয়োগ করেন; 'সপ্তগ্রাম নারী স্বনির্ভর পরিষদ' নামে একটি বেসরকারি উন্নয়ন সংস্থার গোড়পত্তন করেন।
এই সংস্থার সদস্য নারীদের আর্থ-সামাজিক উন্নয়নের জন্য তিনি সিল্ক থেকে সুতা, কাপড় ও পোশাক উৎপদনের লক্ষ্যে 'সপ্তগ্রাম সিল্ক উৎপাদন কেন্দ্র' নামে একটি প্রকল্প চালু করেন; যা পরবর্তীতে বেসরকারি উন ্নয়ন সংস্থা 'ব্রাক' অধিগ্রহণ করে।
পুরস্কার ও সম্মননা
তৃণমূল নারীদের উন্নয়নে রোকেয়া রহমানের অবদানের প্রতি শ্রদ্ধা প্রদর্শনের উদ্দেশ্যে রাজবাড়ী জেলার বিসিক শিল্প নগরীতে অবস্থিত বেসরকারি উন্নয়ন সংস্থা ব্রাক-এর শিল্প প্রতিষ্ঠানটি তার নামানুসারে "রোকেয়া রহমান কবির মহিলা উন্নয়ন প্রকল্প" রাখা হয়েছে।
৪নং ওয়ার্ড, সিলেট সিটি কর্পোরেশন
৪নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।
জনসংখ্যা
২০১১ সালের আদমশুমারি অনুযায়ী ৪নং ওয়ার্ডের জনসংখ্যা ১০,৯১৯ জন। এর মধ্যে পুরুষ ৫,৬২৭ জন এবং মহিলা ৫,২৯২ জন। মোট পরিবার ২,২৬৯টি।
শিক্ষা
২০১১ সালের আদমশুমারি অনুযায়ী ৪নং ওয়ার্ডের উপজেলার সাক্ষরতার হার ৭৮.৪%।
ঘোড়াশাল রেলওয়ে স্টেশন
ঘোড়াশাল রেলওয়ে স্টেশন বাংলাদেশের ঢাকা বিভাগের নরসিংদী জেলার পলাশ উপজেলায় অবস্থিত একটি রেলওয়ে স্টেশন।
পরিষেবা
ঘোড়াশাল রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
৮৬৮
৮৬৮ গ্রেগরীয় বর্ষপঞ্জির একটি অধিবর্ষ।
মোবাইল ফোন জ্যামার
মোবাইল ফোন জ্যামার এক ধরনের যন্ত্র, যা মোবাইল ফোনে ব্যবহৃত একই মানের রেডিও ফ্রিকুয়েন্সী সিগন্যাল প্রেরণ করে; যা ফোন এবং সেল-ফোন স্টেশনের মাঝে যোগাযোগে ব্যাঘাত ঘটায়। জ্যামারের সীমানার মধ্যে মোবাইল ফোনের যোগাযোগ কার্যক্রম  নিষ্ক্রিয় হয়ে যায়, কারণ এটি সিগন্যাল গ্রহণ এবং প্রেরণ প্রতিরোধ করে।
ব্যবহার
জ্যামার যেকোন স্থানে ব্যবহৃত হতে পারে, কিন্তু এমন স্থানে এটি ব্যবহার করা হয়, যেখানে নীরবতার প্রয়োজন। যেমন, হাসপাতাল, মসজিদ, আদালত।
বৈধতা
অনেক দেশে মোবাইল ফোন জ্যামার ব্যবহার করা আইনত নিষিদ্ধ, কিছু দেশে শর্তসাপেক্ষে ব্যবহার করা বৈধ।
হাজী উজবেক মসজিদ
হাজী উজবেক মসজিদ  (Hacı Özbek Camii)  ইজনিক, তুরস্কের একটি ঐতিহাসিক উসমানীয় মসজিদ।
মসজিদটি
ইজনিকের হাজী উজবেক মসজিদ (১৩৩৩) ছিল উসমানীয় শিল্পের প্রথম গুরুত্বপূর্ণ কেন্দ্র। এটি উসমানীয় একক গম্বুজ মসজিদের একটি প্রধান উদাহরণ যা বাইজেন্টাইন নির্মাণ কৌশল এবং মুসলমানদের প্রয়োজনের সমন্বয়কে চিত্রিত করে। একটি জানালার উপরে শিলালিপি ফলক (কিতাবে) অনুসারে মসজিদটি ১৩৩৩ সালে (৭৩৪ হিজরি) হাজী উজবেক বিন মুহাম্মদ দ্বারা নির্মিত হয়  উসমানীয় সুলতান ওরহান প্রথম দ্বারা ইজনিক বিজয়ের দুই বছর পরে। বিল্ডিংটি  এক ইউনিটের মসজিদ যা আট মিটার (২৬ ফু) ব্যাসের একটি গম্বুজ বিশিষ্ট এবং একটি বর্গাকার কক্ষ দিয়ে গঠিত ।মসজিদের গম্বুজের ড্রামটি ডোডেকগোনাল এবং অভ্যন্তরে ত্রিভুজাকার সমতলের একটি বন্ধনী দিয়ে শোভিত।মসজিদটি উল্লম্বভাবে স্থাপিত ইট দ্বারা পৃথক পৃথকভাবে কাটা পাথরের পর্যায়ক্রমে ইটের  ত্রিস্তরে  গঠিত।
১৯৩৯ সালে রাস্তা সম্প্রসারণের জায়গা তৈরির জন্য কক্ষের পশ্চিম-পূর্বে অবস্থিত থ্রি-বে বারান্দা ভেঙে ফেলা হয়।বারান্দার দক্ষিণে একটি পিপা খিলান এবং উত্তরে একটি আয়না খিলান দিয়ে ছাদযুক্ত ছিল।ভেঙে ফেলা বারান্দার জায়গায় ১৯৫৯ সালে ভবনের উত্তর দিকে একটি নতুন  বারান্দা যুক্ত করা হয়েছিল।মসজিদে কখনো মিনার ছিল না।অভ্যন্তরের আলংকারিক বিবরণ প্লাস্টারের স্তরের নীচে হারিয়ে গেছে।মসজিদ নির্মাণের জন্য ইট এবং  পাথরকুচি ব্যবহার করা হয়।দেয়ালের শীর্ষে করাত-দাঁতযুক্ত ইটের কার্নিস এবং ইটের গম্বুজে টেরা-কোটা টাইলস ব্যবহার করা হয়।
রোমান সিনেট
রোমান কনসাল, রোমান প্রজাতন্ত্রের সর্বোচ্চ নির্বাচিত রাজনৈতিক প্রতিষ্ঠান (৫০৯ থেকে ২৭ খ্রীস্টপূর্বাব্দ) এবং প্রাচীন রোমানরা কনসালকে সর্বোচ্চ স্তরের (জন অফিসের একটি উচ্চপদস্থ  ক্রম) বলে মনে করতেন।
প্রতি বছর, রোমের নাগরিকরা এক বছরের মেয়াদে যৌথভাবে কাজ করার জন্য দুজন কনসাল নির্বাচিত করতেন। কনসালরা প্রতি মাসে পালাক্রমে নিয়ন্ত্রণ করতেন, এবং একজন কনসালের নিয়ন্ত্রণ রোমান, ইতালি এবং প্রদেশের উপর প্রসারিত ছিল। তবে, সাম্রাজ্য (খ্রীষ্টপূর্ব ২৭ সনে) প্রতিষ্ঠার পর, কনসাল শুধুমাত্র রোমের প্রজাতন্ত্রের প্রতীকী প্রতিনিধিতে পরিনত হয় এবং সামান্য ক্ষমতা ও কর্তৃত্ব লাভ করে, সম্রাট সর্বোচ্চ ক্ষমতার অধিকারী হয়ে ওঠেন।
ইতিহাস
সিনেট প্রাচীন রোমান সম্রাজ্যের একটি রাজনৈতিক প্রতিষ্ঠান ছিল। সেনেট শব্দটি লাতিন শব্দ সেনেক্স থেকে উদ্ভূত, যার অর্থ "বৃদ্ধা"; এই শব্দটির অর্থ "প্রাচীনদের সমাবেশ"। প্রাগৈতিহাসিক ইন্দো-ইউরোপীয়রা যারা খ্রিস্টপূর্ব ৭৫৩ খ্রিস্টাব্দে রোমের কিংবদন্তি প্রতিষ্ঠার আগে ইটালিতে বসতি স্থাপন করেছিল তাদের উপজাতি সম্প্রদায়ের মধ্যে কাঠামোবদ্ধ করা হয়েছিল, এবং এই সম্প্রদায়ের মধ্যে প্রায়শই উপজাতি প্রবীনদের একটি অভিজাত বোর্ড অন্তর্ভুক্ত ছিল।
শেষ কিংবদন্তি ইট্রাসকান রাজা, রোমান রাজত্বের শেষের দিকের একজন নির্মম শাসক, তারকুইন দ্যা প্রাউডের বিতাড়নের পর রাষ্ট্রের বেশিরভাগ ক্ষমতা ও কর্তৃত্বই আনুষ্ঠানিকভাবে নতুন প্রতিষ্ঠিত কনসাল পদের উপর দেওয়া হয়েছিল। নেতৃত্বের এই পরিবর্তন আসে যখন রাজার পুত্র, সেক্সটাস তারকুইনিয়াস সম্ভ্রান্ত রোমান পরিবারের স্ত্রী ও মেয়েকে ধর্ষণ করে। লুসিয়াস জুনিয়াস ব্রুটাসের নেতৃত্বাধীন রোমান সম্ভ্রান্তদের একটি দল এবং রোমান সেনাবাহিনী ৫০৯ খ্রীস্টপূর্বাব্দে রোম থেকে তারকুইনিয়াস ও তার পরিবারকে বহিষ্কার করে। মূলত, কলসালরা প্রধান সেনাধ্যক্ষ হিসাবে তাদের দায়িত্ব পালন করেন বলে তাদের প্রেটরস ("নেতা") বলা হয়ে থাকে। কমপক্ষে ৩০০ খ্রীস্টপূর্বাব্দ থেকে কনসাল উপাধিটি ব্যবহার করা হচ্ছে। প্রাচীন লেখকরা কনসাল শব্দটি নিয়েছেন ল্যাটিন ক্রিয়াপদ কনসুলেটর থেকে, যার অর্থ "পরামর্শ নেওয়া", কিন্তু এটি সম্ভবত পরবর্তীকালে যোগ হয়েছে, [2] যা সম্ভবত এসেছে কন এবং সাল থেকে, "একসাথে" বা con এবং  sell/seld থেকে, যার অর্থ  "একসঙ্গে বসা" বা "পরবর্তী"। গ্রিক ভাষায়, উপাধিটি এসেছে στρατηγὸς ὕπατος, strategos hypatos ("সর্বোচ্চ সর্বাধিনায়ক") থেকে, এবং পরে শুধুমাত্র ὕπατος হিসাবে।
আন্তর্জাতিক মহিলা ক্রিকেট কাউন্সিল
আন্তর্জাতিক নারী ক্রিকেট কাউন্সিল (International Women's Cricket Council) ১৯৫৮ সালে নারীদের ক্রিকেট পরিচালনাকারী সংস্থারূপে গঠিত হয়। আন্তর্জাতিক ক্রিকেটাঙ্গণে মহিলাদের ক্রিকেটকে আরও জনপ্রিয় করার লক্ষ্যে অস্ট্রেলিয়া, ইংল্যান্ড, নিউজিল্যান্ড এবং দক্ষিণ আফ্রিকা - এই চারটি দেশের মধ্যেকার ক্রিকেট খেলা প্রচলিত ছিল। পরবর্তীতে ২০০৫ সালে আন্তর্জাতিক মহিলা ক্রিকেট কাউন্সিলকে আইসিসি'র সাথে একীভূত করা হয়। এরফলে একই ক্রীড়া সংস্থারূপে ক্রিকেটের মানোন্নয়নে সহযোগিতা ও পরিচালনা করা আরও সহজতর হয়।
বাঙালি ইসলামি ব্যক্তিত্বের তালিকা
বাঙালি ইসলামী ব্যক্তিত্ব বলতে বাংলাভাষী (বাংলাদেশী বা অন্য দেশে নিবাসী) যেসব মুসলিম ব্যক্তিত্ব "ইসলাম" নিয়ে কাজ করেছে, ব্রিটিশ আমলে, অথবা পাকিস্তান আমলে অথবা স্বাধীনতার পর, সকলকে এ তালিকায় নিয়ে আসার চেষ্টা করা হয়েছে। এখানে শুধু ইসলামি পণ্ডিতদের নয়, বরং যারা ইসলামী রাজনীতি, ইসলামকেন্দ্রিক লেখালেখি ও বিভিন্ন কর্মকান্ডের সাথে জড়িত, তাদেরকেও রাখা হয়েছে।
৮৭০
৮৭০ গ্রেগরীয় বর্ষপঞ্জির একটি সাধারণ বছর।
৫নং ওয়ার্ড, সিলেট সিটি কর্পোরেশন
৫নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।
আয়তন
সিলেট সিটি কর্পোরেশনের ৫নং ওয়ার্ডের আয়তন ০.৯৩ বর্গ কিলোমিটার।
জলাবাড়ী ইউনিয়ন
জলাবাড়ী বাংলাদেশের পিরোজপুর জেলার অন্তর্গত নেছারাবাদ উপজেলার একটি ইউনিয়ন।
৫নং ওয়ার্ড, সিলেট সিটি কর্পোরেশন
জনসংখ্যা
২০১১ সালের আদমশুমারি অনুযায়ী ৫নং ওয়ার্ডের জনসংখ্যা ২১,৯৮২ জন। এর মধ্যে পুরুষ ১১,৪০৫ জন এবং মহিলা ১০,৫৭৭ জন। মোট পরিবার ৪,২০৬টি।
জলাবাড়ী ইউনিয়ন
আয়তন
জলাবাড়ী ইউনিয়নের আয়তন ৬,৫০৬ একর।
৫নং ওয়ার্ড, সিলেট সিটি কর্পোরেশন
প্রশাসনিক কাঠামো
সিলেট সিটি কর্পোরেশনের আওতাধীন ৫নং ওয়ার্ডের প্রশাসনিক কার্যক্রম কোতোয়ালী থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।
জলাবাড়ী ইউনিয়ন
প্রশাসনিক কাঠামো
জলাবাড়ী ইউনিয়ন নেছারাবাদ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম নেছারাবাদ থানার আওতাধীন। এটি জাতীয় সংসদের ১২৭নং নির্বাচনী এলাকা পিরোজপুর-১ এর অংশ। এ ইউনিয়নের গ্রামগুলো হল:
জনসংখ্যার উপাত্ত
২০১১ সালের আদমশুমারি অনুযায়ী জলাবাড়ী ইউনিয়নের মোট জনসংখ্যা ১৯,৬১১ জন। এর মধ্যে পুরুষ ৯,৫৭৩ জন এবং মহিলা ১০,০৩৮ জন। মোট পরিবার ৪,৮১০টি।
শিক্ষা
২০১১ সালের আদমশুমারি অনুযায়ী জলাবাড়ী ইউনিয়নের সাক্ষরতার হার ৬৯.১%।
৫নং ওয়ার্ড, সিলেট সিটি কর্পোরেশন
শিক্ষা
২০১১ সালের আদমশুমারি অনুযায়ী ৫নং ওয়ার্ডের উপজেলার সাক্ষরতার হার ৬৩%।
সাইফ হাসান
সাইফ হাসান (জন্ম ৩০ অক্টোবর ১৯৯৮) একজন বাংলাদেশী প্রথম-শ্রেণীর ক্রিকেটার। ডিসেম্বর ২০১৫ তে তাকে ২০১৬ আইসিসি অনূর্ধ্ব-১৯ ক্রিকেট বিশ্বকাপের বাংলাদেশ স্কোয়াডে অন্তর্ভুক্ত করা হয়। তিনি ২০১৬ এশিয়া কাপে বাংলাদেশ জাতীয় অনূর্ধ্ব-১৯ ক্রিকেট দলকে নেতৃত্ব দেন।
জিম্বাবুয়ে জাতীয় ক্রিকেট দলের অধিনায়কদের তালিকা
thumb|right|upright|২০০১ সালে [[গ্রান্ট ফ্লাওয়ার একটিমাত্র ওডিআইয়ে জিম্বাবুয়ে ক্রিকেট দলে অধিনায়কত্ব করেন|alt=A man in a yellow shirt with a blue collar, wearing reflective sunglasses and a baseball cap, in front of foliage]] অত্র নিবন্ধটি আন্তর্জাতিক পর্যায়ে জিম্বাবুয়ে জাতীয় ক্রিকেট দলের অধিনায়কের তালিকা। ৬ জুলাই, ১৯৯২ তারিখে আন্তর্জাতিক ক্রিকেট কাউন্সিল (আইসিসি) কর্তৃক জিম্বাবুয়ে ক্রিকেট দল পূর্ণাঙ্গ সদস্যের মর্যাদা পায় ও টেস্ট ক্রিকেট খেলায় অংশগ্রহণের যোগ্যতা লাভ করে। এরপূর্বে জিম্বাবুয়ে স্বাধীনতা লাভ ও আন্তর্জাতিক স্বীকৃতির একবছর পর ২১ জুলাই, ১৯৮১ তারিখে দলটি সহযোগী সদস্য ছিল। আইসিসিতে যোগদানের পূর্বে রোডেশিয়া দক্ষিণ আফ্রিকার ঘরোয়া প্রতিযোগিতা কারি কাপে অংশগ্রহণ করতো। ৩০ আগস্ট, ২০১৪ তারিখ পর্যন্ত জিম্বাবুয়ের টেস্ট দলে ৯জন, একদিনের আন্তর্জাতিক দলে ১৬জন ও টুয়েন্টি২০ আন্তর্জাতিকে ৩জন দলের অধিনায়কত্ব করেন। এছাড়াও অনেকেই যুবদের দলে নেতৃত্ব দিয়েছেন।
টেস্ট অধিনায়ক
৩০ আগস্ট, ২০১৪ তারিখ পর্যন্ত নয়জন ক্রিকেটার জিম্বাবুয়ের ক্রিকেট দলে কমপক্ষে একটি টেস্টে নেতৃত্ব দিয়েছেন। তারা ২২ সেপ্টেম্বর, ২০০৫ তারিখে টেস্ট ক্রিকেট থেকে স্বেচ্ছা নির্বাসনের পূর্বে ভারতের বিপক্ষে ২য় টেস্টে অংশ নেয়। যে-সকল খেলোয়াড়ের পাশে ড্যাগার (†) চিহ্ন রয়েছে তারা কমপক্ষে একটি টেস্টে নেতৃত্ব দিয়েছেন ও সহঃ অধিনায়ক কিংবা অন্য কোন কারণে সিরিজের অধিনায়কের দায়িত্ব পেয়েছেন।
একদিনের আন্তর্জাতিক অধিনায়ক
৩০ আগস্ট, ২০১৪ তারিখ পর্যন্ত ষোলজন ক্রিকেটার জিম্বাবুয়ের ক্রিকেট দলে কমপক্ষে একটি একদিনের আন্তর্জাতিকে নেতৃত্ব দিয়েছেন।